Publication: Magyar Közlöny
Issue: MK-2002-40 (Year: 2002, Number: 40)
Era: 1990-2004
Section: A 23/1990. (XII. 3.) PM rendelet 1. számú melléklete az alábbiak szerint módosul:
Paragraph Index: 675

(4) Kimerült oxid. A széngázt, ammóniatartalma nagyobb részének vizes extrakcióját követõen, vegyileg úgy tisztítják, hogy rendszerint gyepvasércbõl vagy hidrált vasoxidból, fûrészporból és kalcium-szulfátból álló masszán vezetik keresztül. Ez a massza a gázból bizonyos szennyezõdéseket (hidrogén-szulfidot, hidrogén-cianidot stb.) távolít el. Ha kimerült, kénbõl, poroszkékbõl, kis mennyiségû ammóniumsókból és egyéb anyagokból álló keveréket tartalmaz és kimerült oxidként ismert. Rendszerint por vagy szemcse alakú, színét tekintve a zöldestõl a barnáig változik, kellemetlen szagú és rendszerint kén és cianidok (különösen poroszkék) elõállítására, valamint mûtrágyaként vagy rovarirtó szerként használatos. 2002/40. szám (B) KOMMUNÁLIS HULLADÉK E vtsz. alá tartozik a kommunális hulladék, azaz az olyan hulladék, amely háztartásokból, szállodákból, éttermekbõl, kórházakból, üzletekbõl, hivatalokból stb., valamint utak, járdák tisztításából, építési és bontási hulladékból származik. A kommunális hulladék általában sokféle anyagot tartalmaz, mint például mûanyagot, gumit, fát, papírt, textíliát, üveget, fémet, élelmiszert, törött bútort, és más sérült vagy kidobott tárgyat. A hulladékból elkülönített egyedi anyagok vagy árucikkek (mûanyag, gumi-, fa-, papír-, textil-, üveg- vagy fémhulladék, a használt szárazelem, akkumulátor) és az ipari hulladék nem tartoznak ide, azokat a vámtarifa megfelelõ vámtarifaszáma alá kell osztályozni. (A vegyipar és a vele rokon iparágak ipari hulladékaira vonatkozóan lásd a lenti (D) részt). Az ilyen, külön gyûjtött anyagokat vagy árucikkeket szintén a saját vtsz.-uk alá kell osztályozni. (C) SZENNYVÍZISZAP A szennyvíziszap olyan iszap, amely a városi szennyvíztisztító telepeken keletkezik, beleértve az elõkezelés és az átmosás hulladékait, valamint a nem stabilizált iszapot is. Nem tartozik ide a trágyázószerként történõ felhasználásra alkalmas stabilizált szennyvíziszap (31. árucsoport). E vtsz. alá kell osztályozni azonban az olyan iszapot, amely más, mezõgazdaság termelés szempontból káros anyagokat (pl. nehézfémeket) is tartalmaz és így trágyázószerként történõ felhasználásra alkalmatlan. (D) A MEGJEGYZÉSEK (6) BEKEZDÉSÉBEN MEGHATÁROZOTT MÁS HULLADÉK Ide tartozik még sokféle az árucsoporthoz tartozó Megjegyzések (6) bekezdésében meghatározott más hulladék. Ilyenek például:

Source: https://magyarkozlony.hu/hivatalos-lapok/931165920f3076a0e9ea7e202a5a34a98142deaa/dokumentumok/1980084c43e0a5fc1ce8cb1be24394943f32dd93/letoltes